کرونا وايرس په پاکستان کې نور ۳۴ کسان مړه کړي، د ټولو مړو شمېره ۱۱۰۱ ته ورسېده
په پاکستان کې په کرونا وايرس اخته نور ۳۴ کسان مړه شوي چې ورسره په ملک کې د کرونا وايرس نه د مړو شمېره ۱۱۰۱ ته رسېدلې ده.
کراچۍ — په ملک کې د کرونا وايرس نه د اغېزمنو شمېره ۵۲زره۴۳۷ ته رسېدلې ده. په پاکستان کې د کرونا وايرس پېښې مخ په سېوا کېدو روانې دي او د سرکاري شمېرو ترمخه په تېر شوا روز کې په ملک کې د کرونا وايرس مالومولو دپاره ۱۴زره۷۰۵ معاينې شوي چې پکې په ۱۷۴۳ کسانو کې د کرونا وایرس پخلی شوی دی. په پاکستان کې په کرونا وايرس اخته ۱۶زره ۶۵۳کسان ښه شوي هم دي. په خېبرپښتونخوا کې نور ۱۶ تنه د کرونا وایرس له امله مړه شوي چې ورسره په صوبه کې د مړو ټوله شمېره ۳۸۱ ته لوړه شوې ده. په پښتونخوا کې کرونا وايرس ۷۳۹۱ کسان اغېزمن کړي او ۲۲۹۷ ترې ښه شوي دي. د پاکستان په پنجاب صوبه کې په تېر ۲۴ ساعتونو کې د کرونا وايرس نه ۱۴ تنه مړه شوي دي. پنجاب کې د کرونا وايرس نه د مړو شمېره ۳۲۴ او د اغېزمنو شمېره ۱۸زره۷۳۰ ته رسېدلې ده. په سند صوبه کې نور څلور تنه چې په کرونا وايرس اخته ؤ مړه شوي دي، په صوبه کې تراوسه پورې کرونا وايرس ۳۴۰ کسان مړه کړي دي، په سند کې د کرونا وايرس د اغېزمنو شمېره ۲۰زره۸۸۳ او ۷۰۱۵ترې ښه شوي دي. کرونا وايرس په بلوچستان کې ۳۹ او اسلام اباد کې ۱۲ تنه مړه کړي دي.